b'\n_START_ARTICLE_\nPormang Katatluhan\n_START_PARAGRAPH_\nAng Pormang Katatluhan (Trinitarian Formula sa wikang Ingles) ay ang parisal na nagpapahayag ng tatlong katauhan ng Banal na Trinidad. Ito ay ginagamit ng Simbahang Katoliko (Romano at Katolikong Oryental), Ortodoksiyang Oryental, mga Anglikano, mga Luterano, at ilan pang denominasyong Kristyano._NEWLINE_Ginagamit din ang Porma sa mga dasal, liturhiya, at sa mga Sakramento. Isa sa mga pinakamadalas na gamit ng Porma ay ang Tanda ng Krus.\n_START_SECTION_\nGamit sa Pag-Binyag\n_START_PARAGRAPH_\nSa Simbahang Romano Katoliko, Ortodoksiyang Oryental, at karamihan sa mga Protestante, ang Binyag ay hindi balido kung hindi ginamit ang Pormang Katatluhan._NEWLINE_Dahil dito, maaaring hindi nila kilalaning Kristyano ang mga grupong hindi naniniwala sa Banal na Trinidad (at kung kaya\xe2\x80\x99t hindi ginagamit ang Porma). Kabilang sa mga grupong ito ay ang mga Unitaryanismo, Branhamisto, Frankisto, at mga-Jehova._NEWLINE_Mapupunang sa Frankisto at Branhamisto na binibinyagan ang mga tao sa Ngalan ni Hesus ayon na rin sa libro ng Mga Gawain (2:38). Kasama sa kanilang tradisyong ang pagkabinyag ng mga konbertong nanggaling sa mga denominsayong naniniwala sa Trinidad, dahil wala raw silang malay na "si Hesus ay Panginoon" (Filipos 2:11)'